Murcki (miym. "Emanuelssegen") to je dzielnica Katowic rozlygowano we połedniowyj tajli miasta. Mo 44,8 km² wiyrch a pōmiyszkuje sam ōng. 6000 ludzi. Nojstarszo powiarka s terynu kaj terozki sōm Murcki je ô placu mianowanym Śōngarnio. Podug powiarki, we czas kej św. Klymyns, szkolorz Cyryla a Metodygo krystianizowoł ta ziymia, we Śōngarnie cichtowoła na uōnygo żywobycie heksa. Murcki to je jydyn s placōw, kaj nojwcześnij fedrowano wōngel, skirz tygo, co kajnikaj wylazuje uōn aże na zol. S takigo placu, ô mianiy Rudne Kotliska dobywano go we 50. rokach XVII stolecia. Bewajsym na dobywaniy sam wōnglo je szrajbowaniy we pszczyńskich ksiyngach ze 1657 roka. We 1769 uruchomiōno sam piyrszo gruba pode mianym "Emanuelssegen". Wele nij zaczła sie rozwijać ôsada, zalōnżek ôbecnych Murckōw. We 1852 ku grubie doprowadzōno banowo bocznica, a we 1863 - prywatno cesta s Kobiōra do Murckōw bez Tychy. Po absztimōngu prziłōnczōno Murcki ku Polsce we 1921 roku. We rokach 1967-1975 bōło to samodzielne miasto, niyskorzi przikuplowane do Katowicōw. Neczajta ô Murckach